2019. gada . jūnijā Noteikumi Nr.

Rīgā (prot. Nr. §)

**Prasības dzirkstošā vīna tipa stikla pudeļu un to aizkorķējuma izmantošanai**

Izdoti saskaņā ar

Pārtikas aprites uzraudzības likuma

4. panta deviņpadsmito daļu

1. Noteikumi nosaka dzirkstošā vīna tipa stikla pudeļu un to aizkorķējuma izmantošanas prasības attiecībā uz citiem dzērieniem saskaņā ar Eiropas Komisijas 2018. gada 17. oktobra Deleģētās regulas (ES) 2019/33, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz cilmes vietas nosaukumu, ģeogrāfiskās izcelsmes norāžu un tradicionālo apzīmējumu aizsardzības pieteikumiem vīna nozarē, iebilduma procedūru, lietošanas ierobežojumiem, produkta specifikācijas grozījumiem, aizsardzības anulēšanu un marķēšanu un noformēšanu, 57. panta 2. punktu (turpmāk – Deleģētā regula 2019/33).

2. Noteikumi attiecas uz:

2.1. Eiropas Parlamenta un Padomes 2013. gada 17. decembra Regulas (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007, VII pielikuma II daļas 1. punkta otrās daļas “a” apakšpunktā, 7., 8. un 9. punktā minētajiem dzērieniem;

2.2. Eiropas Parlamenta un Padomes 2014. gada 26. februāra Regulas (ES) Nr. 251/2014 par aromatizētu vīna produktu definīciju, aprakstu, noformējumu, marķējumu un ģeogrāfiskās izcelsmes norāžu aizsardzību un ar ko atceļ Padomes Regulu (EEK) Nr. 1601/91 3. pantā minētajiem dzērieniem;

2.3. sidru;

2.4. produktiem, kas fermentācijas procesā iegūti no citām augu izcelsmes izejvielām, ne tikai no augļiem un ogām;

2.5. produktiem, kuru faktiskā spirta tilpumkoncentrācija nepārsniedz 1,2 procentus.

3. Šo noteikumu 2. punktā minētos dzērienus atļauts tirgot un eksportēt:

3.1. dzirkstošā vīna tipa stikla pudelēs ar Deleģētās regulas 2019/33 57. panta 1. punkta pirmās daļas “a” apakšpunktā minēto sēņveida formas aizbāzni;

3.2. dzirkstošā vīna tipa stikla pudelēs ar aizkorķējumu, kas nav minēts šo noteikumu 3.1. apakšpunktā;

3.3. pudelēs, kas nav dzirkstošā vīna tipa stikla pudeles, ar Deleģētās regulas 2019/33 57. panta 1. punkta pirmās daļas “a” apakšpunktā minēto sēņveida formas aizbāzni.

Ministru prezidents A. K. Kariņš

Zemkopības ministrs K. Gerhards